CELEX: 32017R1267
Language: et
Date: 2017-07-11 00:00:00
Title: Komisjoni rakendusmäärus (EL) 2017/1267, 11. juuli 2017, teatavate kaupade klassifitseerimise kohta kombineeritud nomenklatuuris

14.7.2017   
            
            
               ET
            
            
               Euroopa Liidu Teataja
            
            
               L 183/3
            
         KOMISJONI RAKENDUSMÄÄRUS (EL) 2017/1267,
   11. juuli 2017,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
   ning arvestades järgmist:
   
               (1)
            
            
               Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EL) nr 952/2013 artikli 34 lõikele 9. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. juuli 2017
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektoraadi
         
         
            peadirektor
         
         Stephen QUEST
      
   
   
      (1)  ELT L 269, 10.10.2013, lk 1.
   
      (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
   
      LISA
      
                  Toote kirjeldus
               
               
                  Klassifikatsioon (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Mikrokuulikestest (osakeste suurus < 10 μm) koosnev toode peene valge lõhnatu pulbri kujul, mille tihedus on umbes 2,1–2,5 g/cm3.
                  Mikrokuulikesed koosnevad nefeliinist või nefeliinsüeniidist, mida on kuumutatud, et muuta terakesed ellipsikujulisemaks ja teravad servad ümaramaks. Selle protsessi tulemusel muutub nefeliini või nefeliinsüeniidi pealispind klaasjaks. Nefeliin ja nefeliinsüeniit on naatriumkaaliumalumosilikaadid.
                  Toodet kasutatakse lisaainena värvides, kattematerjalides ja kiledes, et vähendada lenduvate orgaaniliste ühendite taset, suurendada täiteainete massi, parandada kõvadusastet ning lisada poleerimis-, hõõrdumis- ja kulumiskindlust.
               
               
                  2842 10 00 
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 2842  ja 2842 10 00  sõnastusega.
                  Toodet ei saa klassifitseerida rubriiki 2529 , sest nefeliini või nefeliinsüeniidi klaasjas pealispind viitab sellele, et aine kristallistruktuuri on kuumutamise teel muudetud (vt grupi 25 märkus 1 ja ka HSi selgitavad märkused, grupp 25, „Üldine“, teine lõik).
                  Toodet ei saa klassifitseerida rubriiki 2621 , sest toode ei ole räbu, tuhk ega ka olmejäätmete põletamise jääk.
                  Toodet ei saa klassifitseerida rubriiki 3816 , sest sellesse ei ole lisatud sideainet (vt ka HSi selgitavad märkused, rubriik 3816 , esimene lõik).
                  Toodet ei saa klassifitseerida rubriiki 3824 , sest kaupa täpsemalt kirjeldav rubriik on eelistatud üldisemat kirjeldust sisaldavate rubriikide ees.
                  Toodet ei saa klassifitseerida rubriiki 6806 , sest see ei ole paisutatud mineraalmaterjal.
                  Toodet ei saa klassifitseerida rubriiki 6815 , sest see ei ole mineraalainetest saadud valmis- või pooltoode, vaid pigem toodete valmistamisel kasutatav lisamaterjal.
                  Seepärast tuleb toode klassifitseerida CN-koodi 2842 10 00  alla kui kaksik- ja komplekssilikaadid, k.a kindla või muutuva keemilise koostisega alumosilikaadid.